b'\n_START_ARTICLE_\nThem Mushrooms\n_START_PARAGRAPH_\nThem Mushrooms ir m\xc5\xabzikas grupa no Kenijas, kas izpilda \xc4\x8daka\xc4\x8das, bengas un regeja m\xc5\xabziku. Vi\xc5\x86i vislab\xc4\x81k ir zin\xc4\x81mi sakar\xc4\x81 ar savu 1982. gada dziesmu Jambo Bwana. Grupas dal\xc4\xabbnieki ir Tedijs Kalanda, Henrijs Saha un Bens Mutviva. Vi\xc5\x86i p\xc4\x81rsvar\xc4\x81 izpilda iepriek\xc5\xa1 sarakst\xc4\xabtu hitu kaverversijas. _NEWLINE_2009. gad\xc4\x81 grupas l\xc4\xabderis D\xc5\xbeons Katana sa\xc5\x86\xc4\x93ma valsts galvas atzin\xc4\xabbas balvu no Kenijas prezidenta Mvai Kibaki.\n_START_SECTION_\nV\xc4\x93sture\n_START_PARAGRAPH_\nGrupa tika dibin\xc4\x81ta 1969. gad\xc4\x81. T\xc4\x81s s\xc4\x81kotn\xc4\x93jais nosaukums bija Avenida Success. Ori\xc4\xa3in\xc4\x81laj\xc4\x81 grupas sast\xc4\x81v\xc4\x81 bija Tedijs Kalanda, Billijs Saro, D\xc5\xbeord\xc5\xbes Ziro, D\xc5\xbeons Katana, Pijs \xc4\x8citjanda un Prits Njale. Divus gadus v\xc4\x93l\xc4\x81k vi\xc5\x86iem pievienoj\xc4\x81s Deniss Kalume. _NEWLINE_1972. gad\xc4\x81 grupa tika p\xc4\x81rd\xc4\x93v\xc4\x93ta par Them Mushrooms. Nosaukumu vi\xc5\x86i aizguva no nosl\xc4\x93pumainaj\xc4\x81m "ma\xc4\xa3isko" s\xc4\x93\xc5\x86u sug\xc4\x81m, kas aug \xc4\x80frikas lietus me\xc5\xbeos. Grupa tiek uzskat\xc4\xabta par  vado\xc5\xa1o grupu Austrum\xc4\x81frik\xc4\x81._NEWLINE_\xc5\xa0\xc4\xab grupa sasniedza slavu ar iepriek\xc5\xa1 nebiju\xc5\xa1u t\xc4\x81raba un bengas tautas m\xc5\xabzikas \xc5\xbeanru mais\xc4\xabjumu, pirms s\xc4\x81ka darboties \xc4\x8daka\xc4\x8das \xc5\xbeanr\xc4\x81 ar repa un hiphopa elementiem.'